หุ้นไทยผันผวนปิดเช้าลด2.34จุด
หุ้นไทย 4 ก.ค. ผันผวนปิดรอบเช้าลดลงเล็กน้อย 2.34จุด ที่ 1,441.23 จุด
29 ต.ค. 2565

หุ้นไทย 4 ก.ค. ผันผวนปิดรอบเช้าลดลงเล็กน้อย 2.34จุด ที่ 1,441.23 จุด
ดัชนีหุ้นไทยรอบเช้าวันที่ 4 ก.ค.แกว่งตัวผันผวนก่อนปิดตลาดที่ 1,441.23 จุดลดลง2.34จุดหรือลดลง0.16%ด้วยมูลค่าการซื้อขาย 20,590.54ล้านบาท
ดัชนี ปรับสูงขึ้นตั้งแต่เปิดตลาดตามการปรับสูงขึ้นของตลาดหุ้นภูมิภาค ก่อนที่แรงขายทำกำไรในหุ้นกลุ่มรับเหมาก่อสร้าง และธนาคาร จะส่งผลให้ ดัชนี ปรับลดลงมาทำจุดต่ำสุดที่ 1,438 จุด
นักวิเคราะห์บล.ธนชาตคาดการณ์ ดัชนี เคลื่อนไหวแกว่งตัว ในกรอบ 1,436-1,460 จุด ในช่วงบ่ายวันนี้ โดยมีปัจจัยที่ติ้งติดตามได้แก่การประชุมธนาคารกลางยุโรป( ECB )คืนวันนี้ และ ตัวเลขการจ้างงานนอกภาคเกษตรสหรัฐฯ วันที่ 5 ก.ค. ซึ่งจะบ่งชี้ถึงแนวโน้มการใช้ มาตรการผ่อนคลายเชิงปริมาณ(QE) เพื่อกระตุ้นเศรษฐกิจของ ธนาคารกลางสหรัฐ(Fed )ในระยะถัดไปแนวรับทางเทคนิคที่ 1,436-1,440 จุด
ทั้งนี้ ไม่ควรปิดตลาดต่ำกว่าบริเวณแนวรับ 1,436-1,440 จุด ที่เป็นแนวรับหลักทางเทคนิคอิงเส้นค่าเฉลี่ย 200 วัน ไม่เช่นนั้นจะทำให้มี โอกาสลดลง ไปที่ 1,400-1,420 จุด บล.ธนชาต คงกลยุทธ์แบบ เลือกหุ้นรายตัวต่อไปโดยเน้นกลุ่มหุ้นที่คาดว่าจะประกาศผลการดำเนินงานไตรมาส 2ออกมาดีและมีอัตราผลตอบแทนจากเงินปันผลสูง อย่าง KK GUNKUL JAS THCOM CHG BGH GFPT AOT BTS QH SIRI และ INTUCH